LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2013 M. RUGSĖJO 3 D. ĮSAKYMO NR. 3D-597 “DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „ŽEMĖS ŪKIO IR MIŠKININKYSTĖS PLĖTRA IR PRITAIKYMO INFRASTRUKTŪRA“ VEIKLOS SRITIES „GYVULIŲ IR PAUKŠČIŲ PREKINĖS VERTĖS DIDINIMAS“ ĮGYVENDINIMO TAISYKLIŲ, TAIKOMŲ 2013 METAIS, PATVIRTINIMO” PAKEITIMO

2015 m. gegužės 19 d. Nr. 3D-398

Vilnius

P a k e i č i u Lietuvos kaimo plėtros 2007–2013 metų programos priemonės „Žemės ūkio ir miškininkystės plėtra ir pritaikymo infrastruktūra“ veiklos srities „Gyvulių ir paukščių prekinės vertės didinimas“ įgyvendinimo taisykles, patvirtintas Lietuvos Respublikos žemės ūkio ministro 2013 m. rugsėjo 3 d. įsakymu Nr. 3D-597 „Dėl Lietuvos kaimo plėtros 2007–2013 metų programos priemonės „Žemės ūkio ir miškininkystės plėtra ir pritaikymo infrastruktūra“ veiklos srities „Gyvulių ir paukščių prekinės vertės didinimas“ įgyvendinimo taisyklių, taikomų 2013 metais, patvirtinimo”:

1.	Pakeičiu 1 punktą ir jį išdėstau taip:

„Lietuvos kaimo plėtros 2007–2013 metų programos priemonės „Žemės ūkio ir miškininkystės plėtra ir pritaikymo infrastruktūra“ veiklos srities „Gyvulių ir paukščių prekinės vertės didinimas“ įgyvendinimo taisyklės, taikomos 2013 metais (toliau – Taisyklės), parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1), su paskutiniais pakeitimais, padarytais 2011 m. gruodžio 19 d. Europos Parlamento ir Tarybos reglamentu (ES) Nr. 1312/2011 (OL 2011 L 339, p. 1), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2013 m. balandžio 12 d. Komisijos įgyvendinimo reglamentu (EB) Nr. 335/2013 (OL 2013 L 105, p. 1), Lietuvos Respublikos žemės įstatymu, Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų ir įstaigų, savivaldybių ir kitų juridinių asmenų, atsakingų užEuropos žemės ūkio fondo kaimo plėtrai priemonių įgyvendinimą, paskyrimo“, Lietuvos kaimo plėtros 2007–2013 m. programa, patvirtinta 2007 m. spalio 19 d. Komisijos sprendimu Nr. C (2007) 5076, su paskutiniais pakeitimais, patvirtintais 2009 m. gruodžio 14 d. Europos Komisijos sprendimu Nr. C(2009)10216 (toliau – Programa), Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (toliau – Administravimo taisyklės), bei atsižvelgiant į Lietuvos Respublikos žemės ūkio ministerijos reguliavimo sričiai priskirtų institucijų ir įstaigų teikiamų paslaugų informacinės sistemos nuostatus, patvirtintus Lietuvos Respublikos žemės ūkio ministro 2012 m. spalio 2 d. įsakymu Nr. 3D-774 „Dėl Lietuvos Respublikos žemės ūkio ministerijos reguliavimo sričiai priskirtų institucijų ir įstaigų teikiamų paslaugų informacinės sistemos nuostatų patvirtinimo“.

2.	Papildau 3 punktą penktąja pastraipa:

„Žemės ūkio ministerijos informacinė sistema (toliau – ŽŪMIS) – prie Lietuvos Respublikos žemės ūkio ministerijos reguliavimo srities priskirtų institucijų ir įstaigų teikiamų paslaugų informacinė sistema.“

3. Pakeičiu 20 punktą ir jį išdėstau taip:

„20. Spausdintinės (popieriuje teikiamos) paramos paraiškos formos pateikiamos šių Taisyklių prieduose ir skelbiamos Ministerijos ir Agentūros interneto svetainėse adresais: www.zum.lt, www.nma.lt ir www.paramakaimui.lt. Paramos paraišką pildant elektroniniu būdu ŽŪMIS internetiniame portale, duomenų įvedimo į paramos paraiškos laukų išdėstymas ir pavadinimai gali skirtis nuo spausdintinės (popieriuje teikiamos) formos.“

4. Pripažįstu netekusiu galios 22 punktą.

5. Pakeičiu 23 punktą ir jį išdėstau taip:

„23. Paramos paraiškas priima iš pareiškėjo ir registruoja Agentūra pagal numatomą projekto įgyvendinimo vietą Administravimo taisyklėse nurodytais adresais. Paramos paraiška ir (arba) papildomi dokumentai yra teikiami Agentūrai šiais būdais:

23.1. spausdintine (popieriuje pateikta) forma, užpildant šių Taisyklių priede patvirtintą formą. Paramos paraiška ir jos priedai turi būti pateikti spausdintine forma (surinkti kompiuteriu). Ranka užpildytos paraiškos nepriimamos. Turi būti pateikiamas vienas originalus paramos paraiškos ir pridedamų dokumentų egzempliorius. Pateikiamas paramos paraiškos ir jos priedų originalai turi būti įsegti į segtuvą. Paramos paraiška ir (arba) papildomi dokumentai turi būti pateikti pareiškėjo asmeniškai arba per įgaliotą asmenį. Kitais būdais (pvz., paštu, per kurjerį, faksu, elektroniniu paštu ir t.t.) arba kitais adresais pateiktos paraiškos nepriimamos;

23.2. elektroniniu formatu, naudojantis ŽŪMIS portalo internetine prieiga. Elektroniniu formatu paramos paraiškos ir (arba) kiti dokumentai per įgaliotus asmenis nepriimami. Prie paramos paraiškos pridedami dokumentai turi būti elektroninės formos (jeigu dokumentas pateiktas popieriuje, jis turi būti nuskenuotas ir pateiktas kartu su paramos paraiška).“

6. Pripažįstu netekusiu galios 24 punktą.

7. Pakeičiu 34.3 papunktį ir jį išdėstau taip:

„34.3. Agentūra apie sprendimą dėl paramos skyrimo ar neskyrimo informuoja pareiškėją registruotu laišku per 3 darbo dienas nuo Ministerijos sprendimo gavimo dienos. Jeigu paramos paraiška buvo teikiama elektroniniu formatu, naudojantis ŽŪMIS portalo internetine prieiga šių Taisyklių 23.2 papunktyje nustatyta tvarka, apie sprendimą dėl paramos skyrimo ar neskyrimo pareiškėjas taip pat yra informuojamas elektroniniu paštu bei ŽŪMIS informacinėmis priemonėmis. Informacija apie priimtus sprendimus skirti paramą skelbiama Agentūros interneto svetainėje (www.nma.lt), nurodant pareiškėją, projekto pavadinimą, paramos paraiškos kodą ir prašomą paramos sumą ir PVM sumą, kuri pagal Taisyklių 19 punktą finansuojama iš Ministerijos bendrųjų valstybės asignavimų, taip pat nurodomas bendras galutiniam projekto vertinimo etapui atrinktų registruotų paramos paraiškų bei projektų, kuriems priimtas sprendimas skirti paramą, skaičius;“

8. Pakeičiu 34.4 papunktį ir jį išdėstau taip:

„34.4. apie sprendimą atmesti projektą Agentūra pareiškėjui per 3 darbo dienas nuo sprendimo priėmimo dienos registruotu laišku išsiunčia informacinį pranešimą, kuriame turi būti nurodytos projekto atmetimo priežastys, taip pat teisinis pagrindas ir tokio sprendimo apskundimo tvarka. Jeigu paramos paraiška buvo teikiama elektroniniu formatu naudojantis ŽŪMIS portalo internetine prieiga šių Taisyklių 23.2 papunktyje nustatyta tvarka, apie sprendimą atmesti projektą pareiškėjas taip pat yra informuojamas elektroniniu paštu bei ŽŪMIS informacinėmis priemonėmis.“

9. Pakeičiu 35 punktą ir jį išdėstau taip:

„35. Agentūra, gavusi Ministerijos sprendimą skirti paramą, jeigu paramos sutarčiai rengti reikalingi papildomi duomenys ir (ar) dokumentai, per 3 darbo dienas išsiunčia pareiškėjui informacinį laišką, kuriame prašo per 10 darbo dienų nuo informacinio laiško gavimo dienos pateikti papildomus duomenis ir (ar) dokumentus. Jeigu paramos paraiška buvo teikiama elektroniniu formatu, naudojantis ŽŪMIS portalo internetine prieiga šių Taisyklių 23.2 papunktyje nustatyta tvarka, informacinis laiškas pareiškėjui yra išsiunčiamas elektroniniu paštu bei ŽŪMIS informacinėmis priemonėmis. Gavusi reikiamus dokumentus ir (ar) duomenis arba, jeigu jų nereikia, pagal pavyzdinės paramos sutarties formą, parengia, suderina su pareiškėju ir išsiunčia pareiškėjui arba kviečia pareiškėją atvykti į Agentūrą pasirašyti suderinto paramos sutarties projekto bei nurodo pasiūlymo pasirašyti paramos sutartį galiojimo terminą, kuris bendruoju atveju negali būti ilgesnis kaip 10 darbo dienų nuo pasiūlymo išsiuntimo dienos. Šalims susitarus, šis terminas gali būti pratęstas.“

10. Pakeičiu 40 punktą ir jį išdėstau taip:

„40. Spausdintinė (popieriuje teikiama) mokėjimo prašymo forma ir informacija apie pridedamus dokumentus pateikiama Agentūros interneto svetainėje www.nma.lt ir Ministerijos interneto svetainėje www.zum.lt. Mokėjimo prašymą pildant elektroniniu būdu internetiniame ŽŪMIS portale, duomenų įvedimo į mokėjimo prašymą laukų išdėstymas ir pavadinimai gali skirtis nuo spausdintinės (popieriuje teikiamos) versijos.“

11. Pripažįstu netekusiu galios 42 punktą.

12. Pakeičiu 44 punktą ir jį išdėstau taip:

„44. Mokėjimo prašymai turi būti pateikti laiku (paramos sutartyje arba paramos paraiškoje numatytais terminais) Agentūrai šiais būdais:

44.1. Spausdintine (popieriuje pateikta) forma. Mokėjimo prašymas ir (arba) papildomi dokumentai turi būti pateikti paramos gavėjo asmeniškai ar per įgaliotą asmenį. Kitais būdais (pvz., paštu, faksu arba elektroniniu paštu) arba kitais adresais pateikti mokėjimo prašymai nebus priimami.

Paramos gavėjas turi pateikti vieną mokėjimo prašymo originalą, pažymėtą spaudu ORIGINALAS, ir vieną kopiją, pažymėtą spaudu KOPIJA, pridedamų dokumentų originalus ir Agentūros darbuotojo arba notaro patvirtintas kopijas. Pateikiami dokumentų originalai, kurie pažymėti atitinkamu spaudu, grąžinami paramos gavėjui, o pasiliekamos patvirtintos spaudu TIKRA kopijos.

44.2. Elektroniniu formatu, naudojantis ŽŪMIS portalo internetine prieiga. Elektroniniu formatu mokėjimo prašymai ir (arba) kiti dokumentai per įgaliotus asmenis nepriimami. Prie mokėjimo prašymo pridedami dokumentai turi būti elektroninės formos (jeigu dokumentas pateiktas popieriuje, jis turi būti nuskenuotas ir pateiktas kartu su mokėjimo prašymu)“.

Žemės ūkio ministrė	Virginija Baltraitienė